Φρήντριχ φον Μπέρχτολντ

Ο κόμης Φρήντριχ φον Μπέρχτολντ, βαρόνος του Ούνγκαρσιτς (γερμ. Friedrich Carl Eugen Vsemir von Berchtold von Ungarschitz, τσεχ. Bedřich Karel Eugen Všemír Berchtold hrabě z Uherčic, 25 Οκτωβρίου 1781 – 3 Απριλίου 1876), ήταν γερμανόφωνος Βοημός ιατρός και βοτανολόγος, ευγενούς αυστριακής καταγωγής.

 Βιογραφικά δεδομένα 
Ο φον Μπέρχτολντ γεννήθηκε στην κωμόπολη Στραζ ναντ Νεζάρκοου, τότε γνωστή ως Πλατς αν ντερ Νάζερ και υπαγόμενη στη Μοναρχία των Αψβούργων. Απεφοίτησε από την ιατρική σχολή το 1804 και κατόπιν εξάσκησε την ιατρική, αλλά αφιέρωνε πολύ χρόνο στη βοτανική και στη φυσική ιστορία. Τελικώς εγκατέλειψε την τακτική ιατρική και ταξίδεψε σε όλη την Ευρώπη, στη Μέση Ανατολή και στη Βραζιλία. Συνέγραψε πολλές ερευνητικές εργασίες με τους βοτανολόγους αδελφούς Πρεσλ (Καρλ Μπόριβοϊ Πρεσλ και Γιαν Σβάτοπλουκ Πρεσλ), μεταξύ των οποίων ένα σημαντικό έργο της ταξινομικής των φυτών, το O Přirozenosti Rostlin.

Δραστήριος υποστηρικτής της εθνικής αναγεννήσεως των Τσέχων, ο φον Μπέρχτολντ συνέβαλε στην ίδρυση του Εθνικού Μουσείου της Πράγας. Απεβίωσε στην κωμόπολη Μπούχλαου της Μοραβίας (το σημερινό Μπουχλόβιτσε της Τσεχίας) σε ηλικία 94 ετών. Το γένος μονοκοτυλήδονου φυτού Berchtoldia (επικρατέστερο συνώνυμο Chaetium) ονομάσθηκε έτσι προς τιμή του Φρήντριχ φον Μπέρχτολντ.

 Η πρότυπη συντομογραφία Bercht. χρησιμοποιείται διεθνώς«Bercht.» στο Διεθνές Ευρετήριο Ονομάτων Φυτών για να υποδηλώσει τον Φρήντριχ φον Μπέρχτολντ σε επιστημονικές αναφορές βοτανικών ονομασιών.

 Επιλεγμένες δημοσιεύσεις 



Παραπομπές

Βιβλιογραφία
 Heribert Sturm: Biographisches Lexikon zur Geschichte der böhmischen Länder, εκδ. R.Oldenbourg, 1979, ISBN 3-486-49491-0 (στη γερμανική γλώσσα)
 Stafleu, Frans A. και Cowan, Richard S.: Taxonomic literature: a selective guide to botanical publications and collections with dates, commentaries and types, Taxon. Lit. (2η έκδ.), εκδόσεις Bohn, Scheltema & Holkema, Ουτρέχτη 1976-1988, ISBN 90-313-0224-4

Κατηγορία:Αυστριακοί βοτανολόγοι
Κατηγορία:Αυστριακοί ιατροί
Κατηγορία:Τσέχοι βοτανολόγοι
Φρηντριχ
Κατηγορία:Κόμητες της Αυστρίας
Κατηγορία:Τσέχοι τραγουδιστές
Κατηγορία:Βοημοί